# Retningslinjer ved endring av programplaner

Endringer av programplaner vedtas i Studieutvalget (SU) i november.

Frist for å sende sakspapirer (studiekvalitet@nih.no) er 1. november. Sakspapirene skal inneholde svar på alle punktene under, samt vedleggene som etterspørres.

## Konkret beskrivelse av hvilke endringer som foreslås

Forklar konkret og punktvis de endringer som skal til SU (og som ikke er delegert til programleder). SU skal vedta endringer i programmets læringsutbytter, emnestruktur/emnepakke og opptakskrav.

## Begrunnelse for hvorfor endringene gjøres, inkl. kunnskapsgrunnlag

Hvorfor ønskes endringen? Beskriv også kunnskapsgrunnlaget som ligger til grunn (f.eks. emneevaluering, studiebarometer, studentinnspill, relevante nøkkeltall).

## Fagmiljøets prosess knyttet til endringene

Beskriv hvordan utviklingsarbeidet har foregått i fagmiljøet? Hvem har vært involvert?

## Dokumentasjon av studentinvolvering

Beskriv hvordan studentene har vært involvert i revisjonsprosessen. Hvordan har de fått mulighet til å komme med innspill til endringer og kommentere foreslåtte endringer? Har endringene støtte i studentgruppa?

## Vedlegg

Komplett programplan med emnepakke/emnestruktur og LUB-matrise skal legges ved. Bruk [standard maler for programplan og LUB-matrise](https://www.nih.no/om/organisasjonen/strategier/kvalitetssikring-av-utdanning/maler-og-ressurser-i-kvalitetsarbeidet.html) som finnes under punktet maler og dokumenter.